

*Odense Lokalforenings Generalforsamling den 10. marts 2025 – Dagsordenens Pkt. 2*

Bestyrelsens beretning om årets virksomhed

Marts 2024 til marts 2025

1. Bestyrelsen, medlemmer og frivillige

Umiddelbart efter Generalforsamlingen den 11. marts 2024, konstituerede den nye bestyrelse sig som følger:

Jan Engel Andreasen – formand

Steffen Jensen – næstformand

Leif Vesterlund – kasserer

Marlene Bundgaard

Mette Vangsted

Manuel Kehrer

Hans Thykær (senere fratrådt)

Freja Winton Jensen – (senere fratrådt)

Siden sidste års Generalforsamling har vi holdt 6 bestyrelsesmøder.

Medlemmer:

12.000 i Odense – 400.000 i hele landet

Frivillige:

700 i Odense – 33.000 i hele landet

Indsamlet i alt i Odense i 2024:

1.159.000 kr. – *Landsindsamling, Stafet For Livet, Lyserød Lørdag, Knæk Cancer Tænd Et Lys, Bamselotteriet*

2. Aktiviteter

**11. marts 2024 - Generalforsamlingsaften**

Generalforsamling inklusiv indlæg om Kræftrådgivningen på nyt OUH og genbrugsbutikken og uddeling af hæderspris – vi bød på snack fra Rita med lidt at drikke

***Hæderspris***

*Følgende var nomineret:*

*Marianne Kjær Rasmussen - Landsindsamlingen, Knæk Cancer, Lyserød Lørdag, Solkampagne*

*Tine Henriksen – Naturtræningsinstruktør*

*Kirstine Møller - Genbrugsbutikken -* ***Vinder***

***Foredrag***Daniel Ishøj, 28 år, fortalte om sin kamp mod kræften

80 medlemmer og frivillige deltog

**1.- 30. april 2024 *–*** Odense Lokalforening var Månedens Forening i FrivilligCenter Odense - vi udstillede og promoverede KB i Borgernes Hus i hele måneden – fin anledning til at promovere Landsindsamlingen og Stafet For Livet og Kræftens Bekæmpelse generelt

**7. april 2024 – Landsindsamling –** 837.248 kr. indsamlet i Odense af 445 indsamlere (683.667 kr. og 399 indsamlede i 2023) – hele landet: 87,7 mio. kr. (85 mio. kr. i 2023) – 16.000 indsamlere (15.000 i 2023)

**8. april 2024** *-* **Hvorfor lige mig?** – Maren Weischers foredrag fra den 18. september 2023 og 15. januar 2024 blev gentaget – 66 deltog – i alt 200 har deltaget i Marens foredrag siden september 2023 – meget populært

**April til september 2024 - Bamselotteriet** - salg af skrabelodder til støtte for ’Kræft er ikke for børn’ kampagnen - vi solgte 460 skrabelodder og indsamlede 23.000 kr.

**9. maj 2024** *–* **Eventyrløbet** – vi deltog med et bord til solkampagne, UV perler og et bord til generel info om KB

**31. maj 2024** *–* **International Røgfri Dag** – KB Odense havde et bord på Ove Sprogøes Plads overfor Røgfrit Odenses bord – uddeling af postkort, osv

**1. juni****2024** *-* **Stafet For Livet** *–* Ansgar Anlæg – stor succes, fantastisk vejr – denne gang en 12 timers stafet med forudgående lysposesalg 6 steder i Odense fra midt maj – 24 stafethold, 309 deltagere, 64 fightere, masser af aktiviteter for både børn og voksne - oplysningsteltet med KBs aktiviteter var ganske velbesøgt - Kræftrådgivningen talte med 12-13 mennesker som er berørte af kræft, over 1.000 lysposer blev tændt til lysceremonien kl. 22 – indsamlet beløb 183.997 kr.

**10. juni 2024**  *-* årlig sommerfest for frivillige med lækker mad fra Rita – 82 deltog - underholdning: John Mogensen Jam og dans – alle frivilliglederne fra de forskellige frivilliggrupper fortalte om deres aktiviteter til gensidig inspiration – god stemning.

**6.-14. juli 2024** *-*  **Solkampagne** i Odense Zoo – kæmpe tilslutning - børnene færdiggjorde ca. 500 UV armbånd medens de voksne besvarede quiz og deltog i konkurrencen om årskort til Odense Zoo

**8. september 2024 *–* Fjordens Dag**, Seden Strandby, kl. 10-16 – Kræftens Bekæmpelse Odense havde en stand, hvor vi generelt promoverede KB Odense og havde solkampagnen med UV-armbånd, osv. som aktivitet

**8. september 2024– Brysternes motionsdag –** Ansgar Anlæg – KB Odense deltog med en stand

**10. september 2024 *-* Velgørenhedsforedrag** med Esben Dalgaard i ODEON på initiativ af bonusdøtrene Johanne og Freya – ODEON stillede deres store sal til gratis rådighed*–* billetprisen til foredraget på 80 kr gik ubeskåret til pigernes Knæk Cancer indsamling, som alt i alt blev 60.000 kr. på aftenen. Der kom ca. 500 til foredraget, som var meget imponerende og som blev meget vel modtaget.

**28. og 29. september 2024 *-* Pink Mile arrangement** på Atletikstadion i Odense til støtte for brysterne i forbindelse med HCA Marathon, der afholdtes dagen efter den 29. september 2024 – det kostede 75 kr at deltage i Pink Mile (1600 meter), som gik ubeskåret til KBs Lyserød Lørdag – HCA Marathon lagde yderlige bidrag til, så vi fik i alt 5.000 kr fra Pink Mile arrangementet til Lyserød Lørdag kampagnen – der deltog 32 i løbet – næste dag den 29. september om søndagen havde vi fra kl 10-16 en stor stand med to borde på stien mellem Atletikstadion og fodboldstadion, hvor 6.500 deltagere i de forskellige løb passerede forbi på vej til startstedet og senere til målområdet

**5. oktober 2024 *–* Lyserød Lørdag** i Tarup Center – Linda og team af frivillige. Det gik som sædvanligt godt. Nettoprovenuet, inklusive Pink Mile, blev 18.662 kr.

**Uge 43 – Knæk Cancer ugen***:*

**24. oktober 2024 *-* Lysceremoni** på Platanpladsen - lysposesalg i seks lokationer fra den 12. oktober – lysposesalget gik rigtigt godt – vi slog rekord med 69.100 kr. indsamlet (i 2023: 57.600 kr., i 2022: 66.679 kr.), hvilket i år igen er meget højere end i de andre lysbyer – vi havde i år 37 lysposesælgere (sidste år 34) – heraf 16 nye – på ceremoniaftenen var der 20 frivillige, der hjalp til – ca. 350 borgere kom til ceremonien – Johanne og Freya havde også deres salgsbord med og gav en update på scenen (deres KC indsamling er nu oppe på 166.000 kr. )

**7. november 2024** *-* Fællesmøde i Kræftrådgivningen med de andre fynske lokalforeninger

**25. november 2024 – Julegløgg** og musik med Mogensen&Helmig for frivillige og potentielle frivillige – der deltog 69 af vores frivillige plus 7 der overvejer at blive frivillige – alle KB Odenses 8 grupper af frivillige blev kort præsenteret til gensidig inspiration – god stemning

**23. januar 2025 *-* HVORFOR MIG?** - teatermonolog med Christina Selden - i OUHs auditorium - TEATER Vs anmelderroste monolog om at få og have kræft baseret på skuespilleren, Christina Seldens egne oplevelser - arrangeret sammen med OUH - Karina, som er frivillighedskoordinator på OUH – 78 tilskuere – efterfølgende anmeldelser var meget positive

**Naturtræning –** hele året rundt – vi har p.t. tre ugentlige hold: tirsdage kl. 16-17 (8-10 deltagere), onsdage kl. 10-11 (20-25 deltagere) og lørdage kl. 9:30-10:30 (10-15 deltagere) i al slags vejr – ved Skovsøen, Fruens Bøge i Odense – 4 DGI uddannede instruktører - natur, motion og fællesskab - muntert, altid varmt – gratis for alle

**Mandeklubben –** for mænd, der har eller har haft kræft - otte møder om året – bowling, sommergrill, julefrokost, foredrag, osv. - god tilslutning (15-30 deltagere) – gode samtaler samtidigt med muntert samvær

1. Kampagner

**Senfølger** – det er glædeligt at flere og flere overlever kræft, men det får samtidigt den konsekvens at flere og flere får senfølger

**Røgfri fremtid –** det er gået godt i en periode med at få antallet af rygere ned og færre unge er begyndt at ryge, men de gode tal er desværre nu stagneret og de unge bruger også nu alternative usunde tobaks- og nikotin produkter – Puff bars

**OmSorg, Uligheder, De 7 Tegn og Pårørende –** områder der også fokuseres på løbende